CELEX: 62016CN0524
Language: sl
Date: 2016-10-12 00:00:00
Title: Zadeva C-524/16: Predlog za sprejetje predhodne odločbe, ki ga je vložilo Corte dei Conti (Italija) 12. oktobra 2016 – Istituto Nazionale della Previdenza Sociale/Francesco Faggiano

16.1.2017   
            
            
               SL
            
            
               Uradni list Evropske unije
            
            
               C 14/19
            
         Predlog za sprejetje predhodne odločbe, ki ga je vložilo Corte dei Conti (Italija) 12. oktobra 2016 – Istituto Nazionale della Previdenza Sociale/Francesco Faggiano
   (Zadeva C-524/16)
   (2017/C 014/25)
   Jezik postopka: italijanščina
   
      Predložitveno sodišče
   
   Corte dei Conti
   
      Stranki v postopku v glavni stvari
   
   
      Pritožnik: Istituto Nazionale della Previdenza Sociale
   
      Nasprotna stranka: Francesco Faggiano
   
      Vprašanji za predhodno odločanje
   
   
               1.
            
            
               Ali je treba ureditev Skupnosti, določeno v Uredbi Sveta (EGS) št. 1408/1971 z dne 14. junija 1971 (1) in v Uredbi Sveta (ES) št. 1606/1998 z dne 29. junija 1998 (2), razlagati tako, da je izključena možnost, da oseba, ki že prejema pokojnino, vloži prošnjo za seštetje prispevkov za socialno varnost, plačanih različnima pokojninskima zavodoma, natančneje v državi izvora in v drugi državi Evropske unije?
            
         
               2.
            
            
               Ali člen 49(1)(b)(ii) Uredbe Sveta (EGS) št. 1408/1971 z dne 14. junija 1971 nasprotuje nacionalni zakonodaji, kakršna je italijanska iz člena 71 zakona št. 388 z dne 23. decembra 2000, v skladu s katero lahko prošnjo za seštetje socialnih prispevkov, plačanih različnima pokojninskima zavodoma, natančneje v državi izvora in v drugi državi Evropske unije, vložijo le osebe, ki še niso pridobile pravice do pokojnine v okviru nobenega sistema socialne varnosti?
            
         
      (1)  Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL, posebna izdaja v slovenščini, poglavje 5, zvezek 1, str. 35).
   
      (2)  Uredba Sveta (ES) št. 1606/98 z dne 29. junija 1998 o spremembah Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, in Uredbe (EGS) št. 574/2 o določitvi postopka za izvajanje Uredbe (EGS) št. 1408/71 zaradi razširitve njune veljavnosti na posebne sisteme za javne uslužbence (UL, posebna izdaja v slovenščini, poglavje 5, zvezek 3, str. 308).